stanford-oval/wikipedia huggingface dataset:
Suomen Antidopingtoimikunta
Toiminta ja organisaatio

Toimikunnan keskeiset toiminta-alueet olivat antidopingtoiminta, dopingvalvonta, koulutustoiminta, vaikuttamistyö, viestintä sekä kansainvälinen toiminta. ADT sai rahoituksensa opetus- ja kulttuuriministeriöltä veikkausvoittovaroista.
Antidopingtoimikuntaan kuului viisi jäsentä: Suomen Olympiakomitea, Suomen Paralympiakomitea, Suomen Urheilulääkäriyhdistys, valtakunnallinen liikunta- ja urheiluorganisaatio Valo ry ja Suomen valtio, jota edusti opetus- ja kulttuuriministeriö. Toimikunnan hallituksessa oli kuusi edustajaa, joista ministeriö nimitti kolme ja muut jäsenet kukin yhden. Lisäksi hallituksessa oli pysyvänä asiantuntijajäsenenä Suomen Olympiakomitean Urheilijavaliokunnan edustaja. Hallitus huolehti toimikunnan hallinnosta, taloudesta ja strategiasta. Se myös myönsi dopingtestaajille toimivaltuudet.
ADT:ssa oli hallituksen lisäksi erivapaus- ja valvontalautakunta. Erivapauslautakunta päätti urheilijoiden erivapauksista joidenkin dopingiksi määriteltyjen aineiden tai määritelmien suhteen. Valvontalautakunta oli ADT:n yleiskokouksen nimittämä riippumaton elin, joka antoi antidopingsäännöstön perusteella päätökset dopingrikkomuksista. Se myös ratkaisi antidopingsäännöstön asioista tehdyt valitukset sekä sen tulkinnasta ja soveltamisesta syntyneet erimielisyydet.
Aiheesta muualla

Yhdistyksen kotisivut (Arkistoitu – Internet Archive)
Yhdistetty viestintä

Yhdistetty viestintä (Unified Communications – UC) yhdistää tosiaikaiset viestintämuodot kuten pikaviestit, läsnäolotiedon, puhelinviestinnän (ip-puhelut mukaan lukien), videoneuvottelut, puhelunohjauksen ja puheentunnistuksen ja ei-tosiaikaisen viestityksen (Unified Messaging - UM) johon perinteisesti kuuluvat puheposti, sähköposti, fax ja SMS. 
Yhdistetty viestintä ei ole yksittäinen tuote, vaan yhdistelmä tuotteita joiden avulla käyttäjälle tarjotaan mahdollisimman yhtäläinen käyttöliittymä ja käyttökokemus mediatyypistä ja päätelaitteista riippumatta.
Yhdistetty viestintä siirtää perinteisesti kahdessa eri verkossa (puhelin ja data) tapahtuvan viestinnän samaan dataverkkoon.
Trendejä jotka ajavat kehitystä yhdistetyn viestinnän suuntaan ovat mm. etätyön lisääntyminen ja tarve paikkasidonnaisuuden vähentämiseen, matkaviestinten jatkuva kehitys sekä toisaalta tarve matkustuksen vähentämiseen ja tarve yksinkertaistaa, yhdistää ja yhdenmukaistaa käytettävissä olevien viestintätapojen suurta kirjoa.
Öljyhoito

Öljyhoito on yksinkertainen hiushoito, joka voidaan tehdä kotona tai teettää kampaajalla. Öljyhoitoa käytetään yleensä korjaamaan hiusten latvoja, mutta sitä voidaan käyttää myös päänahkaan, jolloin se kosteuttaa päänahkaa ja poistaa hilsettä sekä kutinaa.  Hiuksiin levitettynä se palauttaa hiusten joustavuutta ja kiiltoa, kirkastaa niiden väriä ja suojaa niitä kuivumiselta. Vastoin harhakäsityksiä öljyhoito ei rasvoita hiuksia, kunhan öljy pestään huolellisesti pois.
Öljyhoitoon voidaan käyttää erilaisia luonnonöljyjä. Näistä käytetyimpiä ovat mm. vehnänalkio-, oliivi- ja risiiniöljyt. Usein käytetään myös jojobaöljyä. Öljyhoidoissa käytetään myös yleensä E-vitamiinia antamaan hiuksille suojaa ja B5
-provitamiinia kosteuttamaan.
Öljyekvivalenttitonni

Öljyekvivalenttitonni, lyhennetään TOE tai toe (engl. tonnes of oil equivalent), on energian mittayksikkö, jolla tarkoitetaan energiamäärää, joka vapautuu poltettaessa tonni raakaöljyä. Todellisuudessa raakaöljylaatujen lämpöarvo vaihtelee, mutta IEA:n standardimääritelmä öljyekvivalenttitonnille on 41,868 GJ. Toe:lle on annettu myös muita energiasisältöjä, mutta useimmat ovat lähellä 42 GJ:a eli 11,63 megawattituntia (MWh). Toe:n moninkerrat ovat tavallisia mitattaessa suuria energiamääriä, esimerkiksi maailman energiankulutus on noin 10 000 Mtoe eli megaöljyekvivalenttitonnia.
Käytössä on myös pienempi yksikkö öljykiloekvivalentti, lyhenne oekg, ja suurempi yksikkö Gtoe.
SodaStream

| SodaStream International Ltd>  |
| --- | --- |

Tunnuslause:  Water made exciting
Yritysmuoto:  julkinen osakeyhtiö
Osake:  NASDAQ: SODA TASE: SODA
ISIN:  IL0011213001
Perustettu:  1903
Toimitusjohtaja:  Daniel Birnbaum
Kotipaikka:  Airport City, Israel
Tuotteet:  kotihiilihappolaitteet
Nettotulos:  12,08 miljoonaa dollaria (2015)
Henkilöstö:  1 950 (2015)
Emoyhtiö:  PepsiCo
Kotisivu:  www.sodastream.com
Infobox OKVirheellinen NIMI-arvo: 
SodaStream on Guy Gilbyn Englannissa vuonna 1903 kehittämä kotikäyttöinen hiilihapotusjärjestelmä. SodaStream on maailman suurin alallaan ja toimii yli 40 eri maassa.
SodaStream-laitteella voi valmistaa virvoitusjuomia ja soodavettä.
SodaStream työllistää yli tuhat henkilöä ympäri maailman. SodaStreamin pääkonttori sijaitsee Israelissa ja tehtaat Saksassa, Ruotsissa, Israelissa, Kiinassa, Australiassa ja Yhdysvalloissa. Elokuussa 2018 PepsiCo ilmoitti ostavansa SodaStreamin 3,2 miljardilla dollarilla.
Historia

Englantilainen Guy Gilby keksi SodaStream-hiilihapotuslaitteen Englannissa vuonna 1903. Makutiivisteet tulivat markkinoille vuonna 1920.
Heinäkuussa 2013 Yves Béharin SodaStreamille suunnittelema hiilihapotuslaite Source voitti kansainvälisesti arvostetun Red Dot -designpalkinnon.
Laitteen toiminta

SodaStream toimii siten, että laitteen mukana toimitettavaan muovi- tai lasipulloon lasketaan puhdasta, mahdollisimman kylmää kraanavettä, ja siihen lisätään hiilidioksidia, joka lisää veteen hiilihappoa. Vesi hiilihapotetaan lisäämällä siihen elintarvikehiilidioksidia laitteen sisään sijoitetusta kaasupullosta. Yhdestä kaasupullosta valmistuu 50−60 litraa valmista juomaa riippuen hiilihapon määrästä. Loppuun käytetyn hiilidioksidipullon voi vaihtaa jälleenmyyjäliikkeessä täyteen pulloon. Hapotuksen jälkeen juoma on valmista hiilihapotettua vettä, josta voi valmistaa virvoitusjuomaa lisäämällä siihen makutiivistettä.
Yhdestä 500 millilitran makutiivistepullosta saa valmistettua juoman vahvuudesta riippuen 9−12 litraa valmista virvoitusjuomaa.  SodaStreamin noin sadasta makutiivisteestä on Suomessa saatavilla vajaat 80 eri makua [lähde? ].
SodaStream-laitteiden hiilidioksidipullot ovat kierrätettäviä. Kun kaasupullo tyhjenee, sen voi vaihtaa täyteen pulloon jälleenmyyjällä maksua vastaan.
Markkinatilanne

Vuonna 2012 SodaStream-hiilihapotuslaitteita oli arviolta 15 prosentissa Suomen kotitalouksista, mikä tarkoittaa yli 370 000 suomalaista kotitaloutta. SodaStreamin yleistymisessä Suomessa on auttanut maan puhdas hanavesi.
SodaStream Suomen liikevaihto kasvoi vuoden 2012 aikana 8,8 miljoonasta eurosta 14,3 miljoonaan euroon. SodaStreamin osake on listattu New Yorkin pörssissä. Arvo osaketta kohti nousi 57 % vuoden 2012 aikana. SodaStream kasvatti liikevaihtoaan yli 51 prosentilla globaaleilla markkinoilla samana vuonna.
Kritiikki

Finnwatch julkaisi alkuvuodesta 2012 selvityksen Israelin siirtokunnissa toimivista yrityksistä. Sen mukaan SodaStreamillä on tehdas Israelin laittomasti miehittämällä siirtokunta-alueella. Lokakuussa 2014 SodaStream ilmoitti sulkevansa siirtokunnassa sijaitsevan tehtaansa vuoden 2015 loppuun mennessä. Yhtiöllä on rakenteilla uusi tehdas Etelä-Israelissa Negevin autiomaassa.
Aiheesta muualla

Wikimedia Commonsissa on kuvia tai muita tiedostoja aiheesta .
SodaStreamin kotisivu
SodaMachine
Sourceforts

SourceForts on Half-Life 2:n modifikaatio, jossa punainen ja sininen joukkue yrittävät kaapata vastapuolen lipun omalle puolelleen samalla rakentaessaan linnoituksia puolustaakseen omaa lippua vastapuolen pelaajilta. Linnoituksia rakennetaan erilaisista metallisista paneeleista ja laatikoista.
Pelaaminen

Pelaajat pystyvät luomaan sekä manipuloimaan paneeleita ja laatikoita, ja niiden avulla voi rakentaa ja muokata linnakkeen. Tyypillinen SourceForts peli pelataan Rakentamisaika ja Taisteluaika kierroksissa. Rakentamiskierroksen aikana pelaajat käyttävät paneeleita ja laatikoita linnakkeen rakentamiseen, ja Taisteluaikana aikana pelaajat kamppailevat toisiaan vastaan yrittäen viedä vastapuolen lipun käyttäen linnakkeita tukikohtina.
Pelaaminen > Rakentamisaika

Joukkueet eristetään toisistaan Rakentamisajaksi. Pelaajat eivät voi käyttää aseita, mutta saavat Painovoima-aseen jota he käyttävät linnakkeen osien manipuloimiseen. Osia on rajattu määrä, joka on usein 50, mutta eri palvelimilla voi olla erilaiset asetukset. Osia esiintyy viidessä eri muodossa (1x1x1 kuutio, 2x1x1 laatikko, 5x1 paneeli, 3x2 paneeli ja 1x2 paneeli) jotka mahdollistavat erilaisten linnoitusten rakentamisen. Niihin voi kuulua esimerkiksi tunneleita, torneja, seiniä ja ramppeja.
Pelaaminen > Taisteluaika

Rakentamisajan jälkeen alkaa Taisteluaika, jolloin pelaajat saavat aseet liittyen heidän valitsemaansa luokkaan. Pelaajat yrittävät nyt puolustaa omaa lippuaan, ja hyökätä vihollisen tukikohtaan anastamaan heidän lippunsa. Pelaajaluokkia on viisi:
Tiedustelija: Nopein luokka, roolina väistää vihollisen ammuksia ja hakea heidän lippunsa. Varustettu Konepistoolilla (SMG), 9 mm pistoolilla, kranaateilla ja sorkkaraudalla, sadalla osumapisteellä ja 15 suojuspisteellä.
Sotilas: Hitain luokka mutta omaa eniten suojusta. Usein käytetään ampumaan suojista tai johtamaan hyökkäyksiä. Sotilasta on vaikea tappaa suojansa vuoksi, mutta osuma päähän voi koitua nopeasti kohtaloksi. Varustettu Combinen Pulssikiväärillä, 9 mm pistoolilla, kranaateilla ja tainnutuskepillä, sadalla osumapisteellä ja 75 suojuspisteellä.
Insinööri: Toiseksi heikoin ja toisiksi hitain yksikkö, insinööri, voittaa taidoissa sen minkä kestävyydessä häviää. Käyttäen Painovoima-asetta (ainoa luokka joka voi käyttää sitä Taisteluaikana) Insinööri voi korjata oman joukkueensa linnaketta sekä varastaa ja irrottaa vastapuolen linnakkeen osia, jotta muut jäsenet saavat tunkeutumiseen käytännöllisiä aukkoja. Painovoima-ase voi käyttää myös paneeleita ja laatikoita ammuksina ja ampua ne vihollisen naamaan (mikä tappaa hänet) ja esimerkiksi laukaista kranaatin jopa toiselle puolelle kenttää tai muurien yli käyttäen niitä erinomaisina ammuksina. Insinööri on varustettu Painovoima-aseella, haulikolla, 9 mm pistoolilla, kranaateilla ja tainutuskepillä sekä 80 osumapisteellä ja 20 suojuspisteellä.
Sinkomies: Ehkä kaikkein kykenevin luokka, Sinkomiehen ensisijainen ase on sinko (RPG Rocket Propelled Grenade) joka on hyvin käytännöllinen. Half Life 2:sta tuttu laserilla ohjattavasta singosta on otettu laserohjain pois, joten ammus lentää suoraan. Ammattilaispelaajat osaavat käyttää sinkoa esimerkiksi korkeiden muurien yli hyppäämiseen, joka kuluttaa suuren osan pelaajan kunnosta, mutta usein jää henkiin. Hyppy on korkea, ja ilmasta käsin on helppoa ampua vihollisia. Oikein ajoitettuna ja oikeaan paikkaan tähdättynä singon ammus saattaa tappaa montakin vihollista samanaikaisesti, tehden siitä vaikuttavan aseen. Sinkomies on varustettu Singolla, SLAM miinoilla (mahdollista räjäyttää kauko-ohjaimen avulla, tai kiinnittää seinään), kranaateilla, 9 mm pistoolilla ja tainutuskepillä, sekä 100 osumapisteellä ja 40 suojuspisteellä.
Tarkka-ampuja: Heikoin ja hitain luokka, tarkka-ampuja on varustettu voimakkaalla varsijousella, joka tappaa vihollisen yhdellä osumalla. Varsijousi ei ammu tavallisia nuolia, vaan hehkuvan kuumia metallitankoja, jotka ovat hengenvaarallisia. Hyvin piiloutunut ja oppinut tarkka-ampuja voi olla elintärkeä lisä joukkueelle. Varustettu Varsijousella, 9 mm pistoolilla, kranaateilla ja tainutuskepillä, sekä 75 osumapisteellä ilman suojusta.
Émile Wegelin

| Mitalit> Maa:   Ranska.Miesten soutu. Olympialaiset  | Mitalit> Maa:   Ranska.Miesten soutu. Olympialaiset  | Mitalit> Maa:   Ranska.Miesten soutu. Olympialaiset  | Maa:   Ranska> Miesten soutu. |
| --- | --- | --- | --- |
|  Hopeaa | Pariisi 1900 | perämiehellinen nelikko-A |  |
Émile Robert Wegelin (24. joulukuuta 1875 Lyon – 26. kesäkuuta 1962 Lyon) oli ranskalainen soutaja. Hän kuului perämiehellisessä nelikossa hopeaa saaneeseen Club Nautique de Lyon-2 -joukkueeseen vuoden 1900 kesäolympialaisissa Pariisissa.
Wegelin syntyi varakkaille sveitsiläisvanhemmille, ja hän sai kuvataiteellista opetusta Émile Noirot’lta ja Pierre Montezinilta. Wegelin on toiminut taidemaalarina, ja hänen töitään oli säännöllisesti näytteillä Société Lyonnaise des Beaux-Artsissa; hänelle myönnettiin ensipalkinto vuoden 1930 kevätnäyttelyn yhteydessä. Hänen töitään on ollut myös Provencessa, Lausannessa ja Fribourgissa.
Émile Torchebœuf

| Mitalit | Mitalit | Mitalit |  |
| --- | --- | --- | --- |
|  Émile Torchebœuf vuonna 1896. |  Émile Torchebœuf vuonna 1896. |  Émile Torchebœuf vuonna 1896. |  |
Maa:   Ranska
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Pariisi 1900 | Vauhditon pituushyppy |  |
Émile Torcheboeuf (17. kesäkuuta 1876 - ?) oli ranskalainen yleisurheilija ja olympiamitalisti, joka kilpaili vauhdittomassa pituushypyssä, kuulantyönnössä ja seiväshypyssä. Hän edusti seuratasolla pariisilaista Racing Club de Francea.
Torcheboeuf osallistui olympialaisiin kerran, Pariisissa 1900. Hän voitti tuolloin vauhdittomasta pituushypystä pronssia tuloksellaan 303 cm, jolla hän voitti neljänneksi sijoittuneen Yhdysvaltain Lewis Sheldonin yhdellä sentillä.
Torcheboeuf voitti maansa mestaruuden kuulantyönnössä vuosina 1896 ja 1900, jonka lisäksi hän oli Ranskan-mestaruuskilpailujen pronssimitalisti seiväshypyssä vuonna 1896.
Émile Senart

Émile Senart
Émile Senart (1847–1928) oli ranskalainen indologi. Hän tutki buddhalaisuutta ja intialaisia piirtokirjoituksia. Hän oli ajan etevimpiä alan tuntijoita.
Émile Waldteufel

Émile Waldteufel
Charles Émile Lévy Waldteufel (9. joulukuuta 1837 Strasbourg – 12. helmikuuta 1915 Pariisi) oli ranskalainen säveltäjä ja pianisti.
Waldteufel syntyi Strasbourgissa musikaaliseen perheeseen ja muutti nuorella iällä Pariisiin. Vuosina 1853–1857 hän opiskeli pianonsoittoa Pariisin konservatoriossa. Hänen opiskelutovereitaan oli muiden muassa Jules Massenet. Waldteufel pääsi 28-vuotiaana hovipianistiksi ja alkoi myöhemmin saavuttaa säveltäjänä menestystä paitsi kotimaassaan myös Britanniassa. Hänen musiikkiaan esitettiin muun muassa Buckinghamin palatsissa kuningatar Viktorialle. Waldteufel piti konsertteja esimerkiksi Lontoossa, Berliinissä ja Pariisissa ja toimi myös kapellimestarina.
Waldteufel oli naimisissa Célestine Dufaun kanssa, ja hänellä oli Dufaun kanssa kaksi poikaa ja yksi tytär. Waldteufel tunnetaan laajalti valsseistaan, joista kuuluisimpia on vuonna 1882 sävelletty Luistelijat ("Les Patineurs") sekä vuotta myöhempi Estudiantina.
Yannick Bertrand

Yannick Bertrand (s. 18. elokuuta 1980 Thonon-les-Bains) on ranskalainen alppihiihtäjä, joka edustaa Douanes SC Chatel -seuraa.
MM-kilpailuissa Bertrand on sijoittunut parhaimmillaan 18:nneksi syöksylaskussa Åressa 2007. Torinon olympialaisissa 2006 hän sijoittui sekä supersuurpujottelussa että syöksylaskussa 24:nneksi.
Bertrand kilpaili alppihiihdon maailmancupissa ensimmäisen kerran Val d'Isèressä joulukuussa 2001. Maailmancupin pisteille hän pääsi ensimmäisen kerran Kvitfjellin syöksylaskussa maaliskuussa 2002 oltuaan 28:s. Kymmenen parhaan joukkoon Bertrand laski ensimmäisen kerran Lake Louisen syöksylaskussa marraskuussa 2005 oltuaan yhdeksäs. Hänen paras sijoituksensa maailmancupissa on neljäs sija, jonka hän saavutti Val d'Isèren syöksylaskussa tammikuussa 2007.
Aiheesta muualla

Yannick Bertrandin kotisivut (Arkistoitu – Internet Archive)
Suomen Jääkärimuseo

| Suomen Jääkärimuseo |
| --- | --- |
 Jääkärimuseo toimii entisessä kunnantalossa.
Tyyppi:  sotahistoriallinen erikoismuseo
Sijainti:  Jääkärintie 80 62420 Kortesjärvi
Perustettu:  1995
Kotisivut:  Suomen Jääkärimuseo
Koordinaatit:  63°17′56″N, 23°09′30″E
 fiSuomen Jääkärimuseo 
   
Suomen jääkärimuseo on jääkäriliikkeestä kertova sotahistoriallinen erikoismuseo Kauhavan Kortesjärvellä Etelä-Pohjanmaalla. Aikoinaan itsenäisestä Kortesjärven kunnasta lähti väkilukuun nähden eniten miehiä Saksaan hankkimaan sotilaskoulutusta. Museon toimintaa tukee Suomen Jääkärimuseon ystävät ry.
Näyttelyt

Museon pysyvä perusnäyttely sekä vaihtuvat näyttelyt kertovat jääkäriliikkeen taustan, synnyn ja toiminnan lisäksi jääkäreiden koulutuksesta sekä myöhemmästä merkityksestä Suomen sodissa ja puolustusvoimien kehittämisessä. Suomen jääkärimuseon kokoelmiin kuuluu runsas valikoima alkuperäisesineistöä, kuten aseita, kunniamerkkejä, sotilaspukuja ja muuta pienesineistöä.
Suomen jääkärimuseon yhteydessä toimii museokahvila sekä museokauppa, jossa myydään kirjallisuutta, museoon liittyviä tuotteita, paikallisia käsityötuotteita sekä muita matkamuistoja. Museon tilat ovat esteettömät.
Suomen jääkärimuseo on vuodesta 1998 järjestänyt vuosittain jääkäriseminaarin, jonka yhteydessä on tarkasteltu jääkäriliikkeen historiaa eri näkökulmista. Talvella 2016–2017 museo oli suljettuna remontin vuoksi, jonka yhteydessä myös perusnäyttely uusittiin.
Samassa rakennuksessa toimii Kortesjärvi-Seura ry:n ylläpitämä pieni luontomuseo, jossa on muun muassa runsas kokoelma täytettyjä eläimiä ja lintujen munia.
Aiheesta muualla

Suomen Jääkärimuseon kotisivut
Suomen Jääkärimuseo Visit Kauhava -sivustolla (Arkistoitu – Internet Archive)
Suomen Jääkärimuseo Etelä-Pohjanmaan sotamuistomerkit -sivustolla
Suomen sotatieteelliset erikoismuseot (Aselajimuseot)
Forum Marinum
Hallinportin ilmailumuseo
Ilmatorjuntamuseo
Suomen Ilmavoimamuseo
Suomen Jääkärimuseo
Jalkaväkimuseo
Lottamuseo
Lylyn viestivarikon museo
Maneesi
Mobilia
Panssarimuseo
Pioneerimuseo
Porilaismuseo
Päämajamuseo
Raatteen Portti
Rajamuseo
Rannikkotykistömuseo
Ratsuväkimuseo
RUK-museo
Sotamuseo
Sotilaslääketieteen museo
Sukellusvene Vesikko
Suojeluskunta- ja lottamuseo
Taistelijan talo
Suomen Tykistömuseo
Viestimuseo
Suomalaisia jääkäreitä
Stephanie J. Block

Stephanie J. Block.
Stephanie J. Block (s. 19. syyskuuta 1972) on yhdysvaltalainen teatterinäyttelijä. Hän on Actors Equityn ja Los Angeles Musical Theater Guildin jäsen. Block on mezzo-sopraano ja hänen äänensä kantaa kolme oktaavia.
Ura

Block teki debyyttinsä Broadwayllä vuonna 2003. Hän esiintyi Liza Minnellinä musikaalissa The Boy from Oz. Keväällä 2005 Block näytteli Elphaban roolin Wicked-musikaalin Yhdysvaltain kiertueella. Hän lopetti 5. maaliskuuta 2006 ja hänet korvasi Julia Murney. Block palaa esittämään Elphabaa Broadwaylle
8. lokakuuta 2007. Block näytteli Grace "Grania" O'Malleytä musikaalissa The Pirate Queen. Show sai ensi-iltansa Broadwayllä 5. huhtikuuta 2007 ja sen viimeinen esitys oli 17. kesäkuuta 2007.
Hän on myös esiintynyt näytelmissä Funny Girl, Crazy for You, Oliver!, The Dead, The Grass Harp, Bells Are Ringing ja I Love the Piano. Block oli alkuperäinen Belle Disneylandin tuotannossa Kaunottaresta ja hirviöstä (Beauty and the Beast). Blockin ääntä on kuultu monissa mainoksissa esimerkiksi Barbien lauluäänenä.
Blockin ensimmäinen sooloalbumi on työn alla.
Yksityiselämä

Block on naimisissa näyttelijä Sebastian Arcelusen kanssa. He tapasivat molempien esiintyessä Wickedissä.
Aiheesta muualla

Kuvia tai muita tiedostoja aiheesta Stephanie J. Block Wikimedia Commonsissa
Virallinen sivusto
Yrjö Perinne

Georg Konstantin ”Yrjö” Perinne (22. tammikuuta 1917 Lahti – 19. heinäkuuta 1975) oli suomalainen pesäpalloilija.
Yrjö Perinne aloitti pesäpalloilun Utin Haukoissa ja saavutti siinä PPL:n Kymenlaakson piirin mestaruuden 1931 ja 1932. Vuonna 1933 hän siirtyi Kouvolan Pallonlyöjien joukkueeseen voittaen siinä nuorten Suomen mestaruuden 1936. Kuusankosken Vedon mestaruussarjajoukkueessa tuli SM-kultaa 1935, 1937 ja hopeaa 1936 ja 1938. Vuonna 1940 Perinne siirtyi takaisin Pallonlyöjiin ja sai 1943 SM-hopeaa. Ikämiesten SM-kultaa Perinne voitti vielä 1955.
Saavutukset > Pelaajana

2 SM-kultaa: 1935, 1937
2 SM-hopeaa: 1936, 1938
Yōko Inada

| Mitalit> Maa:   Japani.Naisten ammunta.MM-kilpailut  | Mitalit> Maa:   Japani.Naisten ammunta.MM-kilpailut  | Mitalit> Maa:   Japani.Naisten ammunta.MM-kilpailut  | Maa:   Japani> Naisten ammunta. |
| --- | --- | --- | --- |
|  Hopeaa | Barcelona 1998 | 10 m ilmapistooli |  |
Yōko Inada (jap. 稲田容子, s. 6. syyskuuta 1969 Fukuoka) on japanilainen pistooliampuja.
Inada on saavuttanut MM-kilpailuissa Barcelonassa 1998 hopeaa 10 m ilmapistoolissa tuloksella 484.0 (383+101.0).
Öjan kirkko

Öjan kirkko (ruots. Öja kyrka) on seuraavien ruotsalaisten kirkkorakennusten nimi:
Öjan kirkko Gotlannissa
Öjan kirkko Ystadin kunnassa Skånessa
Öjan kirkko Växjön kunnassa Smålandissa
Öjan kirkko Eskilstunan kunnassa Södermanlandissa.
Öjan kyläkirkko

Öjan kyläkirkko (ruots. Öja bykyrka) on Öjan kylässä Kokkolassa sijaitseva puukirkko, joka on rakennettu noin vuosina 1950-1998[lähde? ]. Talkootöillä rakennettu kirkko vihittiin käyttöön vuonna 1951, ja sen kirkkosalissa on 64 istumapaikkaa. Kyläkirkkoa laajennettiin ja peruskorjattiin vuonna 1984.
Kirkossa tai sen lähettyvillä ei sijaitse kellotornia eikä rakennusta saata luulla kirkoksi ulkonäkönsä takia. Kirkko muistuttaa taloa, joka on muutettu kirkoksi. [lähde? ]
Yrjö Paananen

Yrjö Väinö Paananen (5. toukokuuta 1886 Helsinki – 3. lokakuuta 1910) oli suomalainen taidemaalari.
Paananen opiskeli Taideteollisessa keskuskoulussa 1901–1904 ja Suomen Taideyhdistyksen piirustuskoulussa 1905–1907. Hän osallistui Suomen Taiteilijain näyttelyihin vuosina 1908 ja 1910. Paananen työskenteli 1907 ja 1909 isänsä kotipitäjässä Viitasaarella. Vuonna 1907 hänen mukanaan Viitasaarella oli myös taidemaalari Yrjö Ollila.
Paananen hukkui lokakuun alussa 1910 ollessaan ampumassa vesilintuja Mjölön saaren lähistöllä kahden muun miehen kanssa. Tuuli vei miesten veneen Pendarmin luodon rannalta, jossa he olivat nousseet maihin, ja Paananen lähti uimalla tavoittamaan karannutta venettä. Hänen voimansa uupuivat kuitenkin kesken. Eräs kalastaja pelasti pari tuntia myöhemmin luodolle jääneet kaksi miestä.
Aiheesta muualla

Suomalaisen kuvataiteen bibliografia : Yrjö Paananen
Yu

Yu tarkoittaa seuraavia:
yleisurheilu, YU, yhteisnimitys juoksu- ja kävelylajeille, heitoille (kuula, kiekko, moukari, keihäs) ja hypyille (pituus, korkeus, seiväs, kolmiloikka) sekä näistä lajeista koostuville moniotteluille
Jugoslavia, ISO 3166-1 -koodi YU, valtio tai muu maantieteellinen alue, koodi käytössä vuoteen 2003 asti, jolloin se korvattiin Serbia ja Montenegron koodilla CS
yu, katakana-merkki ユ ja hiragana-merkki ゆ, japanin kielen kana-merkki
.yu, Jugoslavian sekä Serbia ja Montenegron Internet-maakoodi.
Henkilöt

Yu on seuraavien henkilöiden nimi:
Yu, Dayu, Kiinan myyttinen muinainen keisari, Xia-dynastian perustaja
Li Yu (1610–1680), kiinalainen näytelmä- ja romaanikirjailija
Loretta Yu (s. 1982), kanadalainen näyttelijä
Yū Aoi (s. 1985), japanilainen näyttelijä
Yu Darvish (s. 1986), japanilainen baseballpelaaja
Yu Hua (s. 1960), kiinalainen kirjailija
Yu Jie (s. 1973), kiinalainen kirjailija
Yu Jing (s. 1985), kiinalainen pikaluistelija
Yū Kamio (s. 1970), japanilainen näyttelijä
Yū Kanamaru (s. 1994), japanilainen moottoriurheilija
Yū Kobayashi (s. 1987), japanilainen jalkapalloilija
Yu Kuwabara (s. 1984), japanilainen säveltäjä
Yu Liang (s. 1986), kiinalainen pistooliampuja
Yu Long (s. 1964), kiinalainen kapellimestari
Yu Myung-hwan (s. 1964), eteläkorealainen poliitikko ja diplomaatti
Yū Nakasato (s. 1994), japanilainen jalkapalloilija
Yu Nan (s. 1978), kiinalainen näyttelijä
Yu Shumei (s. 1977), kiinalainen ampumahiihtäjä
Yu Song (s. 1986), kiinalainen judoka
Yu Sun-bok (s. 1980), pohjoiskorealainen pöytätennispelaaja ja maailmanmestari
Yū Suzuki (s. 1958), japanilainen videopelituottaja
Yu Wenxia (s. 1989), kiinalainen malli, Miss Maailma 2012
Yu Yang (s. 1986), kiinalainen sulkapalloilija ja olympiavoittaja.
Henkilöt > Kuvitteellisia henkilöitä

Shan Yu, hunnien armeijan päällikkö animaatioelokuvassa Mulan
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yu”, voi hakea sivunnimihaulla, laajalla sivunnimihaulla tai tekstihaulla.